Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32020M9502. Il-EUR-Lex hu l-aċċess fuq l-Internet għal-liġi Ewropea. Id-Direttiva 98/70/KE ("id-Direttiva dwar il-Kwalità tal-Karburanti") tistabbilixxi, fl-Anness I tagħha, l-ispeċifikazzjonijiet tekniċi tal-karburanti tal-petrol li jistgħu jitqiegħdu fis-suq fl-Istati Membri f'konformità mal-Artikolu 3(2) ta' dik id-Direttiva. Dawn l-ispeċifikazzjonijiet jinkludu pressjoni massima tal-fwar, stabbilita bħala 60 kPa għall-hekk imsejjaħ "petrol tas-sajf" imqiegħed fis-suq matul il-perjodu tas-sajf. Il-perjodu tas-sajf huwa definit bħala l-perjodu bejn l-1 ta' Mejju u t-30 ta' Settembru. Għall-Istati Membri b'temperaturi ambjentali tas-sajf baxxi, kif definit fl-Artikolu 2(5) tad-Direttiva dwar il-Kwalità tal-Karburanti, il-perjodu tas-sajf ikopri l-perjodu bejn l-1 ta' Ġunju u l-31 ta' Awwissu. Meta tingħata deroga skont l-Artikolu 3(5) tad-Direttiva dwar il-Kwalità tal-Karburanti, il-pressjoni massima tal-fwar tal-karburant imqiegħed fis-suq fl-Istati Membri b'temperaturi ambjentali baxxi tista' tammonta għal 70 kPa matul ix-xhur tas-sajf kif stabbilit fl-Artikolu 3(4) ta' dik id-Direttiva. L-objettiv ta' dan ir-rekwiżit tal-pressjoni massima tal-fwar għall-karburant imqiegħed fis-suq huwa l-protezzjoni tas-saħħa pubblika u tal-ambjent. Skont l-Artikolu 9a, l-Istati Membri għandhom jiddeterminaw il-penali applikabbli għall-ksur tar-rekwiżiti stabbiliti f'din id-Direttiva. Il-penali ddeterminati jridu jkunu effettivi, proporzjonati u dissważivi. Għadd ta' Stati Membri infurmaw lill-Kummissjoni li tnaqqis sinifikanti fid-domanda għall-petrol, xprunat mill-miżuri meħuda bħala reazzjoni għall-kriżi tal-COVID-19, irriżulta fi tnaqqis sostanzjali fil-bejgħ tal-"petrol tax-xitwa" jiġifieri l-karburant li ma jikkonformax mal-ispeċifikazzjonijiet tal-karburanti applikabbli matul il-perjodu tas-sajf. Dan wassal għal ħażniet mhux previsti ta' "petrol tax-xitwa" tul il-katina tal-provvista li jistgħu jservu sal-1 ta' Mejju (jew sal-1 ta' Ġunju, rispettivament) meta jibdew japplikaw l-ispeċifikazzjonijiet tal-karburanti applikabbli matul ix-xhur tas-sajf. Għalhekk wieħed jista' jistenna li dawn il-ħażniet ta' "petrol tax-xitwa" mhux se jiġu kkunsmati qabel dik id-data. Dan ifisser li l-"petrol tas-sajf" ma setax ikun disponibbli sad-data applikabbli għall-qlib mingħajr ma jintużaw il-ħażniet ta' "petrol tax-xitwa" l-ewwel. Għalhekk, abbażi tar-rapporti li l-Kummissjoni rċeviet minn bosta Stati Membri, jidher li hemm varjetà ta' approċċi li l-Istati Membri differenti qegħdin jikkunsidraw sabiex jippermetti l-kontinwazzjoni tad-disponibbiltà fuq żmien qasir ta' karburant għall-attivitajiet ta' trasport, inkluż it-trasport ta' emerġenza matul il-kriżi. Għadd kbir ta' Stati Membri infurmaw lill-Kummissjoni bl-intenzjoni tagħhom li t-tqegħid fis-suq ta' petrol bi pressjoni massima tal-fwar ta' 60 kPa jibdew jeżiġuh biss minn punt aktar tard minn meta jibda l-perjodu tas-sajf kif definit fid-Direttiva dwar il-Kwalità tal-Karburanti, daqs xahar jew xahrejn wara d-data tal-qlib. Xi wħud minn dawn l-Istati Membri għandhom l-intenzjoni li jimmodifikaw il-leġiżlazzjoni nazzjonali tagħhom għal dan l-għan, jew diġà mmodifikawha. Stati Membri oħrajn qegħdin jikkunsidraw approċċ li ma jinkludix emenda formali tal-leġiżlazzjoni rilevanti li tittrasponi d-Direttiva dwar il-Kwalità tal-Karburanti, iżda li jkun marbut mal-obbligu ta' monitoraġġ tal-awtoritajiet tal-Istati Membri skont dik id-Direttiva, u/jew l-infurzar tal-konformità mal-ispeċifikazzjoni tal-karburant relatata mal-pressjoni tal-fwar matul ix-xhur tas-sajf stabbilita minn dik id-Direttiva. Il-Kummissjoni tixtieq b'dan tikkummenta dwar dawn l-approċċi. L-ewwel nett, għandu jiġi nnutat li l-obbligu tal-awtoritajiet tal-Istati Membri li jimmonitorjaw il-konformità mal-ispeċifikazzjonijiet tal-karburant tal-petrol imqiegħed fis-suq, kif mitlub mill-Artikolu 8 tad-Direttiva dwar il-Kwalità tal-Karburanti, mhuwiex marbut ma' data speċifika. It-tieni, fir-rigward tal-impożizzjoni ta' penali f'konformità mal-Artikolu 9a tad-Direttiva dwar il-Kwalità tal-Karburanti, il-Kummissjoni tfakkar fir-rekwiżit li jiġu applikati kwalunkwe dispożizzjonijiet nazzjonali dwar il-penali għall-ksur tar-rekwiżiti stabbiliti f'dik id-Direttiva b'kunsiderazzjoni dovuta tal-prinċipju tal-proporzjonalità. F'dak il-kuntest, u sabiex jiġi applikat dak il-prinċipju ġenerali tad-dritt tal-Unjoni b'mod effettiv, għandu jiġi kkunsidrat is-sett kumulattiv ta' ċirkostanzi li ġej: iċ-ċirkostanzi ta' eċċezzjoni u mhux previsti kkawżati mill-kriżi tal-COVID-19; il-ħtieġa li titkompla d-disponibbiltà fuq żmien qasir tal-karburanti fl-Unjoni għall-attivitajiet ta' trasport, inkluż it-trasport ta' emerġenza matul il-kriżi; Fuq dawn il-linji, jekk il-leġiżlazzjoni nazzjonali li tittrasponi d-Direttiva dwar il-Kwalità tal-Karburanti tiġi emendata b'mod li ma tibqax konformi ma' dik id-Direttiva, il-Kummissjoni xorta waħda se tibqa' lura milli tniedi proċeduri ta' ksur sakemm dan in-nuqqas ta' konformità jkun limitat fiż-żmien, ma jmurx lil hinn minn dak li huwa meħtieġ biex jitqiegħdu fis-suq il-kwantitajiet li fadal ta' "petrol tax-xitwa" li għadhom maħżunin biss, ma jikkonċernax obbligi oħrajn skont id-Direttiva dwar il-Kwalità tal-Karburanti u b'hekk jimmitiga r-riskji minħabba raġunijiet ambjentali u tas-saħħa segwiti bl-ispeċifikazzjonijiet tal-karburanti fid-Direttiva dwar il-Kwalità tal-Karburanti. Il-kunsiderazzjoni taċ-ċirkostanzi ta' eċċezzjoni tal-miżuri restrittivi meħuda bħala reazzjoni għall-kriżi tal-COVID-19 tissoponi li l-ebda "petrol tax-xitwa" ieħor ma jista' jitqiegħed fis-suq matul il-perjodu tas-sajf tal-2020 għajr dak li jkun għadu maħżun sal-1 ta' Mejju 2020 jew sal-1 ta' Ġunju 2020 fl-Istati Membri b'temperaturi ambjentali baxxi, rispettivament. Sadanittant, il-Kummissjoni se timmonitorja mill-qrib is-sitwazzjoni relatata mal-implimentazzjoni tad-Direttiva dwar il-Kwalità tal-Karburanti. Dan se jirrikjedi kooperazzjoni mill-qrib mal-awtoritajiet kompetenti tal-Istati Membri. Għalhekk nixtiequ nistiednu ġentilment lill-Istati Membri kollha biex sal-15 ta' Mejju 2020 jinfurmaw lill-Kummissjoni dwar il-kwantitajiet reali ta' karburant tal-petrol li ma jikkonformawx mal-ispeċifikazzjonijiet tal-karburanti applikabbli matul il-perjodu tas-sajf maħżuna fit-territorju tagħhom fl-1 ta' Mejju 2020. Għall-Istati Membri b'temperaturi ambjentali tas-sajf baxxi, kif definit fl-Artikolu 2(5) tad-Direttiva, nitolbu li din l-informazzjoni tiġi pprovduta malajr kemm jista' jkun, iżda mhux aktar tard mill-15 ta' Ġunju 2020 għall-karburant tal-petrol maħżun fl-1 ta' Ġunju 2020; il-perjodu ta' żmien mistenni biex jintużaw il-ħażniet li jifdal ta' "petrol tax-xitwa".
Extracted from C_127_2020.html